Réaksi rèspirasi kalebu jroning réaksi katabolisme sing mecah molekul-molekul gula dadi molekul-molekul anorganik arupa CO2 lan H2O. Rèspirasi utawa ambegan duwé fungsi kanggo ngéntukaké ènèrgi saka bahan-bahan organik liwat prosès pamecahan gula sing diarani prosès glikolisis. Senyawa gula ing tetanduran diéntuk saka prosès fotosintesis. Butiran amilum sing kasimpen jroning manéka jaringan lan organ panyimpen cadhangan panganan bakal diowahi manèh jroning wangun glukosa fosfat ing njero sitoplasma sèl. Akiré senyawa glukosa fosfat mau bakal dipecah dadi piruvat lan mlebu jroning siklus Krebs. Sakwéné glikolisis lumaku lan jroning siklus Krebs bakal diasilaké gas CO2 sing bakal diwetokaké saka sèl. Gas mau bakal kadhifusi bakal kakumpul jroning rongga-rongga antar sèl lan yèn tekanan wis cukup bakal diwetokaké.